Նման վերլուծական միտք՝ կամայական ճյուղավորումներով ու անտրամաբանական զիգզագներով, թշնամին թշնամուն չէր ցանկանա: Բայց Գոբլը բավականին խելացի է, որպեսզի հասկանա մի պարզ բան. ինչքան մեծ լինի հիմարությունը, այնքան դա ավելի գայթակղիչ կդառնա: Այդ իսկ պատճառով էլ նա հետևողականորեն խորացնում է թեման՝ հանգեցնելով դա իր գլխավոր ասելիքին: Իսկ գլխավորը ամերիկացիների համար եղել ու մնում է մեկ բան. Հայաստանին համոզել, որ Ռուսաստանը երբեք չի եղել Հայաստանի դաշնակիցը և անհրաժեշտության դեպքում կդավաճանի հայերին: «Ռուսաստանը միշտ էլ պատրաստ է եղել դավաճանել Հայաստանին, եթե կարողանար համոզել Բաքվին՝ անցնել Մոսկվայի կողմը, ոչ թե Արևմուտքի: Դա ունի ինչպես տնտեսական, այնպես էլ աշխարհաքաղաքական պատճառներ: Շատ հավանական է, որ դա տեղի ունենա այսօր, երբ Ռուսաստանի և Թուրքիայի հարաբերությունները սրվել են. Ադրբեջանը ընտրության քիչ հնարավորություն ունի, իսկ Հայաստանի կողքին գրեթե ոչ ոք չկա: Բացառություն է Իրանը, բայց դեպի Իրան թեքվելը Հայաստանը կարող է շատ վտանգավոր համարել»: